钦定古今图书集成/明伦汇编/闺媛典/第284卷 > 皇清十七 > 陈文道妻蒋氏〈妾傅氏附〉
## 钦定古今图书集成/明伦汇编/闺媛典/第284卷 > 皇清十七 > 陈文道妻蒋氏〈妾傅氏附〉

按《仪真县志》：“蒋氏，陈文道妻。慈厚不妒。道五十无嗣，纳妾傅氏，生子国相。三岁道亡。蒋语傅曰：‘汝年方十九，失所仰望，能与我共守乎’？对曰：‘陈氏屡世单传，不绝如线。今此藐孤，正吾两人事，何辞为’？” 蒋遂厚遇傅抚相若己出。娶王氏，生孙启元。蒋卒，傅挈其子孙居丧尽诚。嗣举三孙，季启贞，举明经，授别驾。国相举乡饮宾傅，守节六十馀年，年八十，有曾孙数人，无疾而终，有司旌表。